पाकिस्तान से ड्रोन के जरिए भेजी गई; 14 पैकेट मिले, हर एक में 100 ग्राम नशीला पदार्थ
भारत-पाकिस्तान सरहद पर बीएसएफ ने बीओपी जगदीश के पास से पाकिस्तान की ओर से फेंके गए 14 हेरोइन के पैकेट बरामद किए हैं, प्रत्येक पैकेट में 100 ग्राम हेरोइन है, पकड़ी गई हेरोइन का कुल वजन 1 किलो 400 ग्राम आंका गया है, बीएसएफ उस
पंजाब के फिरोजपुर जिले में आज सुबह भारत-पाकिस्तान सरहद पर हेरोइन की खेप मिली। गश्त के दौरान BSF जवानों ने किसी व्यक्ति के पैर देखे। उसके बाद एरिया में सर्च ऑपरेशन चलाया तो पीले रंग के 14 पैकेट बरामद हुए, जिनमें हेरोइन भरी थी। बताया जा रहा है कि यह पैकेट ड्रोन के जरिए पाकिस्तान से आए हैं।
मिली जानकारी के अनुसार, खेप BOP जगदीश के पास मिली। प्रत्येक पैकेट में करीब 100 ग्राम हेरोइन है, यानी बरामद हेरोइन का कुल वजन 1 किलो 400 ग्राम है। BSF अधिकारियों ने बताया कि आज सुबह करीब 6.30 बजे बॉर्डर पर BOP जगदीश के एरिया में BSF की खुरा चैकिंग पार्टी गश्त कर रही थी।
अधिकारियों के अनुसार, गश्त के दौरान BP नंबर 192/16 के पास आने और जाने वाले व्यक्ति के पैरों के निशान देखे गए और तुरंत उस एरिया में सर्च शुरू की गई। करीब 6:45 बजे खुरा पार्टी को 14 छोटे पैकेट मिले और प्रत्येक पैकेट में करीब 100-100 ग्राम नशीला पदार्थ हेरोइन भरी थी, जिसकी कीमत करोड़ों में है।